BR เพิ่มทุนบ.ย่อย 1.24 ล้านหุ้น คงสัดส่วนถือ 99.97%
BR เผยมติที่ประชุมบ.ย่อย "บริษัท ฟู้ด ซิตี้ จำกัด" อนุมัติการเพิ่มทุน 1.24 ล้านหุ้น ซึ่งบริษัทฯ จะคงสัดส่วนถือ 99.97%
BR เผยมติที่ประชุมบ.ย่อย "บริษัท ฟู้ด ซิตี้ จำกัด" อนุมัติการเพิ่มทุน 1.24 ล้านหุ้น ซึ่งบริษัทฯ จะคงสัดส่วนถือ 99.97%
23 พ.ค. 2564

บริษัท บางกอกแร้นช์ จำกัด (มหาชน) หรือ BR ระบุว่า มติที่ประชุมคณะกรรมการบริษัท ครั้งที่ 3/2564 เมื่อวันที่ 21 พ.ค.2564 มีมติอนุมัติการเพิ่มทุนจดทะเบียนในบริษัท ฟู้ด ซิตี้ จำกัด ซึ่งเป็นบริษัทย่อยของบริษัท โดยบริษัทถือหุ้นในสัดส่วนร้อยละ 99.97% ของจำนวนหุ้นทั้งหมด โดยบริษัทย่อยดังกล่าวจะออกหุ้นสามัญเพิ่มทุนจำนวน 1.24 ล้านหุ้น มูลค่าที่ตราไว้หุ้นละ 100 บาท คิดเป็นจำนวน 124 ล้านบาท
โดยเพิ่มจากทุนจดทะเบียนเดิมจำนวน 800 ล้านบาท เป็นทุนจดทะเบียนใหม่จำนวน 924 ล้านบาท และภายหลังการเพิ่มทุนดังกล่าว บริษัทยังคงถือหุ้นในบริษัทย่อยสัดส่วน 99.97% ของจำนวนหุ้นทั้งหมดของบริษัทย่อยดังกล่าว ทั้งนี้การเพิ่มทุนมีวัตถุประสงค์เพื่อใช้เป็นเงินทุนหมุนเวียนในกิจการของบริษัทย่อย